《余大观中偕何袭明登仕同为太学诸生别后二十六年余□》
宋代·孙觌

亡弓堕甑一时空，梦断南柯午枕中。便有樽罍追北海，更无尘土污西风。

驱牛懒卧山中相，失马来看塞上翁。从此卜邻成二老，鸡豚社酒与君同。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。